Ryan Gosling. Rayan Tomas Gosling (1980-yil 12-noyabrda tugʻilgan) — kanadalik aktyor va musiqachi. Ikki karra „Oskar“ga nomzod (2007, 2017), „Oltin globus“ mukofoti sovrindori (2017), „Sunʼiy yoʻldosh“ mukofotining ikki karra gʻolibi (2007, 2012) va AQSh Milliy kinotanqidchilar kengashi mukofoti (2006) laureati. 2008-yilda u Zak Shilds bilan birgalikda „Dead Manʼs Bones“ musiqiy guruhini yaratdi va shu kungacha unda chiqishlar qilib kelmoqda. Aktyor: „Fanatik“, „Qotilliklar hisoboti“, „Lelandning Qoʻshma Shtatlari“, „Xotira kundaligi“, „Qol“, „Sinish“, „Barcha yaxshi narsalar“, „Valentin“, „ Bu ahmoq sevgi“, „Qaragʻaylar ortidagi joy“, „Mart gʻoyalari“, „Gangster ovchilari“, „Faqat Xudo kechiradi“, „La La Land“, „Blade Runner-2049“ va „Kulrang odam“ kabi filmlardagi rollari bilan tanilgan. Hayoti. Rayan Tomas Gosling Ontario shahrida qogʻoz sotuvchisi Tomas Rey Gosling va kotiba Donnaning farzandi. Uning ota-onasi ham kanadalik fransuzlar. Gosling bolaligida The Mickey Mouse Club aʼzosi boʻlib, u yerda Britni Spirs, Kristina Agiular va Jastin Timberleyk kabi zamonaviy yulduzlar bilan birga chiqish qilgan. 2004-yilda u People jurnali tomonidan „Eng jozibali ellik ta boʻydoq“ roʻyxatiga kiritilgan. 2021-yilda u TAG Heuer brendi elchisiga aylandi. Musiqiy faoliyat. Rayan „Dead Manʼs Bones“ musiqiy guruhida 2008-yil dekabr oyida yaqin doʻsti Zak Shilds bilan birgalikda " "In The Room Where You Sleep" " albomini va unga atalgan birinchi musiqiy klipni chiqardilar. Dastlab, yigitlar bir-birlarini yoqtirmasdilar, lekin ikkalasi ham har xil dahshatli hikoyalar, arvohlar, yirtqich hayvonlar va zombilarning muxlislari ekanligi maʼlum boʻlgach, ular umumiy gʻoyalarni amalga oshirish uchun qoʻshma loyiha yaratishga qaror qilishdi. Shaxsiy hayoti. U aktrisalar Sandra Bullok (2002—2003), Reychel MakAdams (2004-2007,), Famke Yanssen (2007—2008), Jeymi Marrey (2009—2010) bilan ishqiy munosabatlarda boʻlgan. U 2011-yil sentyabr oyidan beri Eva Mendes bilan yaqin munosabatda boʻlgan.Shundan soʻng 2014-yil 12-sentabrda aktrisa qiz farzandi dunyoda keltirdi. Unga Esmeralda Amada Gosling, deb ismli qoʻyishdi. 2016-yil 29-aprelda esa er-xotinning ikkinchi qizi Amada Li Gosling tugʻildi..